《偈颂一百零二首》
宋代·释慧远

咄咄牯牛儿，森森头角露。
姿贪肥腻草，胀杀孃生肚。
忆昔未离肥，已作牛王步。
今既离肥去，触讳没回互。
没回互病最堪忧，灌澉依前是好牛。
有时喜，未跨门栏先撒{尸下加叁去三}。
有时瞋，掉尾昂头不顾人。
有时好，舌端揽尽千峰草。
有时恶，掣断鼻头双服索。
而今风和日暖，江南江北去何之，
伫看深耕浅种拕犁杷正当时。稍乖角，
觅便宜。老夫不惜操刀手，
生捉归来活剥皮。

作者简介：释慧远，青原下八世，双泉郁禅师法嗣。住鼎州（今湖南常德）德山。事见《五灯会元》卷一五。今录诗二首。